Anexă la Ordinul MEC
nr. 631 din 31.05.2023

REPERE METODOLOGICEPRIVIND ORGANIZAREA PROCESULUI EDUCAȚIONALLA DISCIPLINA ȘCOLARĂ
INFORMATICĂ
ÎN ANUL DE STUDII 2023-2024Chișinău, 2023

ORGANIZAREA PROCESULUI EDUCAȚIONALLA DISCIPLINA ȘCOLARĂ
INFORMATICĂ
ÎN ANUL DE STUDII 2023-2024
I. Documente reglatorii ale procesului educaționalÎn anul de studiu 2023-2024, procesul educaţional la disciplina Informatica se va realiza în
conformitate cu Planul-cadru pentru învățământul primar, gimnazial şi liceal, anul școlar 2023-2024,
aprobat prin Ordinul Ministerului Educației și Cercetării nr. 200/2023 și a Curriculumului la disciplina
Informatică, ediția din anul 2019.
Lista actelor normative şcolare de tip reglator, specifice disciplinei școlare, aplicate în implementarea
pachetului curricular la disciplina Informatică, include:1) documente curriculare specifice disciplinei:- Curriculum la disciplina Informatică pentru învățământul gimnazial, clasele VII-IX (ordinul MECC
nr.906/2019);- Ghidul de implementare al curriculumului la Informatică pentru clasele VII-IX, elaborat conform
curriculumului, ediția anului 2019;- Curriculum la disciplina Informatică pentru învățământul liceal, clasele X-XII (ordinul MECC
nr.906/2019);- Ghidul de implementare al curriculumului la Informatică pentru clasele X-XII, elaborat conform
curriculumului, ediția anului 2019;2) documente reglatorii de ordin general:- Planul-cadru pentru învăţământul primar, gimnazial şi liceal, anul de studii 2023-2024 (ordinul MEC
nr. 200/2023)- Instrucţiunea privind procesul de selectare și organizare a disciplinelor opționale în învățământul
general (ordinul MECC nr.635/2021)- Regulamentul privind evaluarea și notarea rezultatelor învățării, promovarea și absolvirea înînvățământul primar și secundar (ordinul MECC nr. 70/2020)- Instrucţiunea privind Managementul temelor pentru acasă în învăţământul primar, gimnazial şi liceal(ordinul MECC nr. 1249/2018);- Standardele de competență profesionale ale cadrelor didactice din învățământul general (ordinul
MECC nr. 1124/2018).
- Metodologia privind repartizarea timpului de muncă a personalului didactic din instituțiile deînvățământ general (ordinul MECC nr.726/2021, publicat în Monitorul Oficial nr. 186-189 art. 962).
Curriculumul la disciplina Informatică determină finalităţile didactice generale ale disciplinei, și
anume:• formarea deprinderilor practice de utilizare a calculatorului pentru prelucrarea informaţiei;• formarea deprinderilor practice de utilizare a reţelelor de calculatoare și a serviciilor de reţea;• formarea deprinderilor practice de comunicare folosind reţelele de calculatoare;• formarea competenţelor digitale de bază: elemente de algoritmizare, modelare, programare, gândire
logică, acumularea, păstrarea și prelucrarea digitală a informaţiei.
Curriculumul la Informatică propune un model de studiu integrat al acestei discipline. Acest model
contribuie la formarea la elevi a unei concepţii unitare asupra informaticii ca ştiinţă şi asupra metodelorde implementare a conceptelor informatice pentru dezvoltarea perpetuă a societăţii contemporane.
În acest context, principiile specifice ale disciplinei Informatica sunt:11. Principiul abordării integrate a disciplinei – structurarea conţinuturilor într-un model integrat,
modular, care are ca scop crearea şi dezvoltarea competenţelor elevului pentru utilizarea sistemelor
informatice şi cultivarea continuă a modului de gândire algoritmic.
2. Principiul centrării activităţii / demersului didactic pe elev – acceptarea unui model de învăţare
activă, centrat pe elev, orientat către activităţi individuale sau în grup, care să permită dezvoltarea
independenţei de acţiune, originalităţii, creativităţii, capacităţii de lucru în echipă, combinând acestea cu
individualizarea ritmului de învăţare.
3.Principiul funcţionalităţii sociale ale procesului didactic, care presupune dezvoltarea
aptitudinilor şi competenţelor necesare pentru integrarea organică a elevilor în societatea informaţională.
Principiul este realizat în baza activităţilor practice de studiere şi utilizare ale aplicaţiilor software de uz
general şi de comunicare.
4.Principiul corelaţiei interdisciplinare, care presupune abordarea unui demers didacticinterdisciplinar cu toate disciplinele şcolare, prin utilizarea principiilor şi metodelor informatice pentru
rezolvarea de probleme, elaborarea proiectelor, prelucrarea de informaţii specifice disciplinelor şi
utilizarea resurselor educaţionale digitale.
Conform Planului-cadru pentru învăţământul primar, gimnazial şi liceal, disciplina Informatică arestatut de disciplină obligatorie, dar și la alegere pentru unele modele de Plan-cadru din ciclul liceal.
La proiectarea extensiei curriculare la disciplina Informatică, cadrul didactic va respecta unitățile deconținut propuse pentru clasele a XI-a și a XII-a, prevăzute pentru extindere curriculară.
La modelul I, la extensia „Tehnologia informației și a comunicațiilor” și modelul III , la disciplina la
alegere „Tehnologia informației și a comunicațiilor” poate fi implementat curriculumul la disciplinaopțională „Tehnologia informației și a comunicațiilor”.
La modelul III, la disciplina Informatică, orele de extensie curriculară sunt practice, clasele pot fi
divizate în 2 grupe, dacă în clasă sunt 25 și mai mulți elevi, în limita bugetului disponibil al instituției
de învățământ.
Disciplina Informatică este organizată pe module obligatorii și module la alegere. La începutulfiecărui an de studii, cadrul didactic va îndruma elevii și părinții în procesul de identificare a unuia dintre
modulele propuse la alegere, ținând cont de dotarea instituției de învățământ cu echipamentele digitaleși produsele-program necesare pentru studierea modulului în cauză.
Menționăm că modulul la alegere odată selectat, devine obligatoriu. Astfel, la studierea conținuturilor
acestui modul, evaluarea nivelului de competențe, dezvoltate la elevi, se va realiza prin acordarea
notelor. De asemenea, competențele formatre la elevi pe parcursul studierii modulului la alegere se vor
evalua și în cadrul tezei semestriale, administrate pe baza conținutului parcurs, în anul de studii respectiv.
La finele semestrelor în ciclul liceal, în cazul administrării tezelor semestriale la disciplina
Informatică de către Ministerul Educației și Cercetării, nu vor fi desfășurate suplimentar și lucrări deevaluare sumativă, astfel, se va evita suprasolicitarea elevilor.
Cu toate că lecțiile la disciplina Informatică în clasele liceale sunt teoretice și practice, elevii sunt
apreciați cu o singură notă semestrială/anuală.
Cadrul didactic este responsabil de respectarea și aplicarea documentelor curriculare, inclusiv a
Reperelor metodologice la disciplină, în vederea organizării calitative a demersului educațional ladisciplina Informatică și disciplinele opționale specifice domeniului.
În conformitate cu recomandările Ministerului Educaţiei şi Cercetării sunt propuse elevilor disciplineopţionale, luând în considerare interesele elevilor, posibilităţile şi particularităţile instituţiei deînvăţământ şi a localităţii. Disciplinele opţionale contribuie la realizarea potenţialului individual al
elevului/elevei, la participarea lor activă în formarea propriului traseu de învăţare, contribuie laextinderea şi dezvoltarea capacităţilor sale cognitiv-creative, la ghidarea în cariera profesională.
2

Oferta variabilă a Planului–cadru de învățământ pentru anul de studii 2023-2024 conține o listă adisciplinelor opționale, aprobate de MEC:
1. Informatica (clasele II-VI)
2. Robotica (clasele III-XII)
3. Tehnologia Informaţiei şi a Comunicaţiilor (clasele VIII-XII)
4. Programarea Algoritmilor în C/C++ (clasele VII-XII)
5. Proiectarea și Dezvoltarea Web (clasele VII-XII)
6. Design Grafic (clasele VII-XII)
7. Administrarea calculatoarelor şi a reţelelor (clasele X-XI)
8. Inteligența Artificială (clasele XI-XII)
9. Proiectarea și Dezvoltarea Aplicațiilor Mobile (clasele X-XII)
10. Inițiere în Securitate IT (clasele X-XII)
11. Arta comunicării narative prin video (Video storiteling) (clasele VI-XII)
12. Programarea și pilotarea dronelor (clasele VII-XII)
13. Modelarea și imprimarea 3D (clasele VIII-XII)
14. Programare Java distractivă (clasele VI-IX)
Toate aceste curricula la discipline opţionale pot fi accesate și descărcate gratuit pe adresa
https://mec.gov.md/ro/content/invatamantul-general, rubrica Curriculum.
Fiecare elev, cu excepția elevilor din clasele/instituțiile cu profil și cele bilingve, vor studia, în mod
obligatoriu, o disciplină opţională (din întreaga listă de discipline recomandate), în funcție de modelulde Plan-cadru selectat pentru implementare. Odată exprimată opţiunea pentru o anumită disciplină,frecventarea ei şi realizarea prevederilor curriculare devin obligatorii. Orele opționale nu pot fi utilizate
pentru extindere la disciplinele obligatorii.
Procesul de organizare a activităților educaționale specifice disciplinelor opționale este reglementat
de Instrucțiunea privind procesul de selectare și organizare a disciplinelor opționale în învățământul
general. Rezultatele elevilor la disciplinele opţionale se evaluează în conformitate cu prevederile
Regulamentului privind evaluarea și notarea rezultatelor învățării, promovarea și absolvirea înînvățământul primar și secundar, aprobat prin ordinul MECC nr.70 din 30.01.2020.
II. Aspecte didactice şi de management curricular la disciplină
2.1. Procesul educaţional la Informatică va fi orientat în continuare spre formarea la elevi acompetenţelor specifice din cadrul curriculumului la disciplina Informatică, ediția 2019.
În acest context, Comisiile metodice pot selecta pentru cercetare și aplicare una sau mai multe teme
relevante, totodată fiind încurajată selectarea și derivarea unor aspecte ale temelor respective pentru
dezvoltarea acestora în cadrul activității de cercetare/ atestare a cadrelor didactice.
Implicarea nemijlocită a profesorului în cercetări pedagogice, îmbinarea sistematică a predării cu
cercetarea, nu pot avea decât efecte benefice în direcţia formării şi autoformării lui continue şi un impact
pozitiv asupra formaţiei de ansamblu a personalităţii sale.
În vederea asigurării calității demersului didactic a procesului educațional la Informatică, în anul școlar2023-2024 se recomandă teme orientative de cercetare:- Managementul implementării calitative a curricula 2019 în clasele de gimnaziu și liceu;- Managementul temelor pentru acasă în învățământul gimnazial și liceal: continuitate și racordare
la curricula 2019;- Metodologia realizării conexiunilor transdisciplinare în cadrul studierii disciplinei Informatica;- Educația STEM și STEAM în procesul educațional la Informatică;- Strategii de motivare a elevilor pentru învățare în cadrul lecțiilor de Informatică;3

-Abordarea constructivistă a procesului de predare-învățare-evaluare;
Ppromovarea excelenței la elevi.

2.2. Sugestii privind proiectarea activității
Proiectele didactice de lungă durată (proiecte didactice anuale/semestriale) şi proiectele didacticede scurtă durată (proiecte zilnice ale lecțiilor) vor fi elaborate de către cadrele didactice în baza
Curriculumului la disciplina Informatică (2019), având la dispoziție și ghidurile respective elaborate
pentru gimnaziu și pentru liceu. Proiectarea didactică de lungă durată va presupune o perspectivă
îndelungată asupra predării-învăţării-evaluării disciplinei Informatică, ținând cont de corelarea
competenţelor specifice, unităților de competențe, unităților de conținut și activităților de învățare,precum și a strategiilor didactice și resurselor didactice disponibile, eșalonate în timp.
Succesiunea unităților de învățare şi numărul orelor este recomandată, prin urmare cadrul didactic
poate efectua unele schimbări necesare în consecutivitatea conținuturilor și repartizarea orelor. Cu toate
acestea, este necesar de abordat cu atenție și în mod strategic aceste schimbări pentru a atinge finalitățile
principale și a nu afecta logica științifică a disciplinei și conținutul altor discipline corelate.
Profesorii pot opta pentru diverse modele ale proiectărilor didactice de lungă durată conform
ghidurilor de implementare a Curriculumului la disciplina Informatică. Exemple de proiecte didacticede lungă durată la disciplina Informatică pot fi consultate atât în Ghidurile de implementare acurriculumului la disciplina Informatică, cât și pe site-ul Ministerului Educației și Cercetării.
Recomandăm proiectarea didactică pe unităţi de învăţare. Unitatea de învăţare este o structură
deschisă şi flexibilă a demersului educaţional, unitară din punct de vedere tematic, care se desfăşoară
sistematic şi continuu pe o anumită perioadă de timp.
La elaborarea Proiectării pe unități de învățare, cadrul didactic va ţine cont de succesiunea logică aelementelor procesului didactic: identificarea unităţilor de competenţă, selectarea conţinuturilor,
determinarea strategiei didactice şi a activităţilor de învăţare, analiza resurselor, stabilirea instrumentelorde evaluare.
La fel ca şi proiectarea de lungă durată, proiectarea pe unităţi de învăţare se realizează în conformitate
cu prevederile din Ghidurile de implementare a curriculumului.
Demersul proiectării didactice de scurtă durată (a unei lecții) la nivel de concept constituie un act
de creație a profesorului prin care acesta construiește în detalii toate etapele lecției.
Proiectul lecției moderne la nivel de prezentare are un caracter orientativ, o structură flexibilă, fiind
realizat sub formă de tabel sau oricare altă formă care practic reflectă stilul profesional al cadrului
didactic.
Proiectarea didactică elimină în mare măsură haosul, improvizația, erorile și riscurile din practica
pedagogică. Pentru a realiza o interacțiune flexibilă între acțiunile profesorului și acțiunile elevului, este
necesar să se țină cont de nivelul de pregătire inițial, de potențialul elevului, de motivație, de capacitatea
de a acționa și opera, de ritmul de activitate etc. În etapa de proiectare, opțiunea, pentru strategii care să
asigure diferențierea învățării, este obligatorie, pentru a obține progresul fiecărui elev.
La proiectarea demersului didactic pentru elevii cu cerințe educaționale speciale cadrul didactic ladisciplină va consulta Ghidul metodologic Individualizarea procesului educațional prin adaptări
curriculare, aprobat prin ordinul MECC nr. 671/2017 (https://mecc.gov.md/ro/content/resursepentrucadre-didactice-generale).
2.3. Organizarea şi desfăşurarea activității didactice
Organizarea procesului instructiv la Informatică este realizată în contextul dezvoltării competenţelor
specifice disciplinei prin dezvoltarea integrată a aspectelor sale dominante:− aspectul cognitiv, care vizează utilizarea teoriilor şi a noţiunilor din Informatică;4

− aspectul funcţional, care reprezintă capacităţile persoanei de a activa într-un anumit domeniu
profesional, educaţional, social, utilizând mijloacele digitale;− aspectul etic, care vizează valorile personale şi sociale, cultura informaţională.
În asimilarea informaţiei comunicate sunt implicate procesele psihice de percepţie, memorare şi
operaţii de gândire. Prin urmare, pentru elaborarea sarcinilor didactice se va utiliza în special taxonomia
lui Bloom, orientată spre atingerea de către persoana instruită a nivelului intelectual, determinat destandarde.
Pentru asimilarea de către elevi a cunoştinţelor se recomandă utilizarea metodelor: SINELG, interviu,
lectura ghidată, exerciţii practice la calculator, probleme destinate dezvoltării gândirii algoritmice, etc.
Aspectul de expertiză al competenţei are rolul de dezvoltare a capacităţilor intelectuale şi
psihomotorii ale elevilor. Pentru dezvoltarea potenţialului intelectual pot fi folosite taxonomiile:
Simpson, Dove etc.
Metodele recomandate la disciplina Informatica sunt: expunerea de material teoretic, lucrul lacalculator, individual şi/sau sub îndrumarea cadrului didactic, rezolvarea de probleme, lucrarea practică,lucrarea de laborator.
Pentru formarea competenţelor care țin deatitudini şi comportament se va folosi taxonomia lui
Krathwohl.
Metodele sugerate în acest context sunt: studiul de caz, proiectul de cercetare, dezbaterea etc.
Dintre strategiile didactice mai importante, aplicabile la studiul disciplinei Informatica menționăm: strategii inductive (demersul didactic: de la particular spre general); strategii deductive (demersul didactic: de la general spre particular); strategii analogice (învăţarea în baza modelelor); strategii mixte (inductiv-deductive și deductiv-inductive); strategii algoritmice (demers demonstrativ, intuitiv, structurat, ordonat); strategii euristice (obţinerea cunoștinţelor prin efort propriu – problematizare, experimentare,analiză, sinteză).
Pentru obţinerea de către elevi a performanţelor în domeniul informaticii sugerăm utilizarea strategiilor
euristice, cu orientare spre autoinstruirea ghidată. Totodată, în scopul eficientizării procesului depredare-învățare, recomandăm şi utilizarea diverselor surse electronice, instrumente digitale.
O atenție deosebită se va acorda elaborării de către elevi a proiectelor cu caracter trans- șiinterdisciplinar. Luând în considerare rolul important al abordării transdisciplinare în proiectarea șidesfășurarea demersului educațional, se recomandă proiectarea unor activități didactice crosscurriculare,organizate prin prisma unor proiecte de cercetare STE(A)M.
Alegerea instrumentului informatic, necesar pentru implementarea Curriculumului este la libera
alegere a instituțiilor de învățământ, cadrelor didactice și elevilor. Pornind de la specificul competențelor
de format și/sau de performat în domeniul Informaticii, mijloacele informatice recomandate pentru
clasele VII-IX și X-XII pot fi consultate în edițiile 2019-2023 ale Reperelor metodologice la disciplina
Informatică.
Asigurarea accesului tuturor elevilor la mijloacele didactice necesare pentru studierea limbajului deprogramare ales de elevi constituie o responsabilitate primordială a cadrului didactic, care trebuie săadapteze instrumentarul informatic ce se preconizează de a fi utilizat la posibilitățile tehnico-materiale
ale instituției de învățământ.

5În mod obligatoriu, cadrul didactic se va asigura că accesul oferit de instituția de învățământ fiecăruia
din elevi la resursele informatice este suficient pentru desfășurarea în volum deplin a procesului depredare-învățare-evaluare la Informatică. Temele pentru acasă vor fi alese și personalizate în așa mod,încât fiecare elev să aibă posibilitatea să le realizeze indiferent de disponibilitatea și specificul
instrumentarului informatic la domiciliu.
Învățarea activă a disciplinelor STE(A)M stimulează inovația, imaginația și creativitatea elevilor.
Implicarea în proiectele interdisciplinare permite elevilor să gândească creativ și liber.
Mai multe proiecte didactice interdisciplinare, elaborate de către profesorii Ambasadori Digitali în
cadrul proiectului educațional „Clasa Viitorului – Future Classroom Lab”, care pot fi aplicate sau pot
servi drept inspirație pentru realizarea propriilor idei de proiecte, pot fi accesate de pe adresa
https://www.clasaviitorului.md/ambasadoridigitali/?fbclid=IwAR3tQXiJRIXJ2wGN55nsyss1XLJsz74JGO8r3ZeqOGn9GpDIhqfZFobtpL0.
Se recomandă ca demersurile didactice bazate pe conceptul STEAM să fie proiectate și
implementate nu doar de profesorul de informatică, ci de toate cadrele didactice care predau în clasa
respectivă. În acest scop, echipe formate din cadrele didactice în cauză vor selecta teme comune deinvestigație, de rezolvare a situațiilor de problemă și de elaborare a proiectelor. Temele respective vor
acoperi în mod obligatoriu mai multe discipline școlare. Evident, în cazul desfășurării activităților
interdisciplinare de învățare, cadrele didactice, care predau discipline distincte, vor asigura sincronizarea
principalelor etape de desfășurare a acestora.
2.4. Recomandări privind evaluarea și notarea rezultatelor învățării
Evaluarea rezultatelor școlare la Informatică se va realiza în baza Regulamentului privind evaluarea
și notarea rezultatelor învățării, promovarea și absolvirea în învățământul primar și secundar (Ordinul
MECC nr. 70 din 30.01.2020).
Pentru anul de studii 2023-2024 sunt actuale Recomandările privind planificarea și organizarea
diferitelor tipuri de evaluare și evaluarea/notarea produselor de învățare/produselor școlare, prezentate
în Reperele metodologice privind organizarea procesului educațional pentru anul de studii precedent,
2022/2023.
Calitatea/obiectivitatea unei evaluări sunt asigurate prin calitatea instrumentariului de evaluare.
De asemenea, cadrele didactice pot utiliza resursele informaționale online (lecții, experimente
demonstrative s.a.), propuse de MEC (Biblioteca digitală EducațieOnline) etc.
În lucrul cu elevii pasionaţi de informatică şi programare, pentru antrenare şi participare laolimpiade/concursuri naţionale/internaţionale de Informatică se recomandă utilizarea site-urilor libere
specializate:
International
Olympiad
inInformatics(IOI)
http://www.ioinformatics.org/contest/prev.shtml, Croatian Open Competition in Informatics COCI
(http://hsin.hr/coci/, http://evaluator.hsin.hr/), Lithuanian Olympiad in Informatics (LMIO)(http://online.lmio.lt/), Infoarena (http://www.infoarena.ro), Exerciţii pentru dezvoltarea gândirii logice(http://be-logic.ro/ ) etc.
III. Sugestii privind formarea la elevi în cadrul orelor de Informatică a comportamentului
responsabil faţă de viaţa şi securitatea personală şi a celor din jur
La fiecare început de an şcolar, cadrele didactice de informatică vor instrui elevii cu privire lanormele de securitate şi protecţie a muncii, pentru buna desfăşurare şi în condiţii de siguranţă a orelorîn laboratorul de informatică. Vor informa elevii asupra accidentelor care se pot produce şi asupramodului de acordare a primului ajutor acolo unde este cazul.

6

Profesorii care răspund de laboratoarele respective vor avea registre cu semnăturile elevilor care au luatcunoştinţă de regulile tehnicii securităţii și de conduită în laboratorul de informatică. De asemenea, înfiecare laborator de informatică vor fi afişate, la un loc vizibil, Regulile tehnicii securităţii şi conduită
în laboratorul de informatică.
Conducătorii instituțiilor de învățământ sunt responsabili de îndeplinirea regulilor și asigurarea
normativelor specifice laboratorului de Informatică în corespundere cu Hotărârea Guvernului nr.
21/2005 cu privire la aprobarea şi implementarea Regulilor şi normativelor sanitaro-epidemiologice destat"Igienainstituţiilordeînvăţământ
primar,gimnazialşi
liceal"https://www.legis.md/cautare/getResults?doc_id=79893&lang=ro.
În vederea promovării adoptării de politici interne şi strategii care să protejeze copiii în spațiul
cibernetic şi care să ofere un acces mai sigur la toate oportunităţile extraordinare şi resursele care suntdisponibile online, să dezvoltare un parteneriat școală-familie-comunitate pentru asigurarea unui mediu
coerent pentru copii și facilitarea suportului necesar ca ei să descopere lumea online prin prisma
avantajelor și să cunoască, din timp, eventualele pericole pe care le pot întâlni în incursiunile lor, cadrele
didactice vor comtribui la implementarea Standardelor pentru protecția și siguranța copiilor/ elevilor
în mediul online, aprobate prin Ordinul MEC nr. 985 din 07.10.2022.
Standardele pentru protecția și siguranța copiilor/elevilor în mediul online vin să asigure acel cadru
minim necesar de acțiuni ce pot fi întreprinse de instituțiile de învățământ general pentru a-și consolida
efortul în promovarea siguranței online, crearea unui mediu sigur și protejat pentru copil/elev, stabilireamăsurilor de informare a cadrelor didactice, părinților și copiilor/elevilor despre siguranța online, cu
regularitate.
În scopul informării şi promovării unui comportament sigur al elevilor în mediul virtual se vor utilizaşi pot fi recomandate cadrelor didactice, elevilor şi părinţilor resursele disponibile pe
http://www.siguronline.md/, http://cyberhelp.eu/ro etc., dar și cele de pe site-ul Ministerului
https://mecc.gov.md/ro/content/siguranta-copiilor-internet.
IV. Asigurarea didactică
În scopul realizării cerinţelor curriculare, profesorul va utiliza în clasă manualele
aprobate/recomandate de Ministerul Educaţiei și Cercetării, precum și alte resurse ce se referă laconținuturile noi. Varianta electronică a manualelor școlare poate fi accesată de pe site-ul MEC sau
CTICE http://ctice.gov.md/manuale-scolare/.
Lista completă a manualelor școlare și a ghidurilor aprobate de Ministerul Educației și Cercetării:Învăţământul gimnazial
Clasa a VII-a
Manuale aprobate de MEC- Gremalschi A., Vasilache G., Gremalschi L. Informatica. Manual pentru clasa a 7-a, Ştiinţa, Chişinău,2020 (reeditat în baza curriculumului ediția anului 2019)
Ghiduri- Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele VII-IX. Lyceum,Chişinău, 2020.
Clasa a VIII-a
Manuale aprobate de MEC- Gremalschi A., Gremalschi L. Informatica. Manual pentru clasa a 8-a. Ştiinţa, Chişinău, 2020
(reeditat în baza curriculumului ediția anului 2019)
Ghiduri
7

Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele VII-IX. Lyceum, Chişinău,2020.
Clasa a IX-a
Manuale aprobate de MEC- Gremalschi A., Gremalschi L. Manual de Informatică pentru clasa a 8-a. Știința 2019.
Ghiduri- Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele VII-IX. Lyceum,Chişinău, 2020.
Învăţământul liceal
Clasa a X-aManuale aprobate de MEC- Gremalschi A., Mocanu Iu., Gremalschi L. Informatică. Manual pentru clasa a 10-a. Ştiinţa,Chişinău, 2020 (reeditat în baza curriculumului ediția anului 2019)
Ghiduri- Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele X-XII. Lyceum,Chişinău, 2020.
Clasa a XI-a
Manuale aprobate de MEC- Gremalschi A. Informatică. Manual pentru clasa a XI-a. Ştiinţa, Chişinău, 2020 (reeditat în baza
curriculumului ediția anului 2019)
Ghiduri- Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele X-XII. Lyceum,Chişinău, 2020.
Clasa a XII-a
Manuale aprobate de MEC- Gremalschi A., Corlat S., Braicov A. Informatică. Manual pentru clasa a XII-a. Ştiinţa, Chişinău,2015.
Ghiduri- Gremalschi A., Chistruga Gh., Ciobanu I., Corlat S., Golubev Sv., Vasilache Gr., Mihalache L.,
Cheptănaru D. Ghid de implementare a curriculumului, ediția 2019. Clasele X-XII. Lyceum,Chişinău, 2020.
Pentru predarea conținuturilor, pe lângă manualele școlare aprobate de Minister, se pot utiliza și alte
resurse gratuite, disponibile, care corespund curriculumului la disciplina Informatică și la disciplineleopționale aprobate de Ministerul Educației și Cercetării.
Angela PRISĂCARU, consultant principal,
Direcţia învăţământ general, Ministerul Educaţiei și Cercetării,master în Tehnologii Informaționale, grad didactic superior
Svetlana GOLUBEV, șefa SMCCPE, DGETS mun. Chișinău,profesor de informatică, grad didactic superior
Irina CIOBANU, director adjunct, CTICE,
profesor de informatica grad didactic superior8